| **Stefanija Seimur** |
| --- |
|  |
| Stefanija Seimur 2008 m. vasarį |
| Gimė | 1968 m. liepos 23 d. (55 metai)San Diegas (Kalifornija) Jungtinių Amerikos Valstijų vėliava Jungtinės Amerikos Valstijos |
| Sutuoktinis (-ė) | Tommy Andrews (vedę 1989–1990 m.)
Peter Brant (vedę nuo 1995 m.) |
|  |
| Veikla | JAV modelis, aktorė. |
|  |
|  **Vikiteka** | Stephanie Seymour |

**Stefanija Seimur**, *Stephanie Michelle Seymour* (g. 1968 m. liepos 23 d.) – JAV modelis ir aktorė. Seimur dirbo modeliu daugeliui žymių madų žurnalų ir drabužių dizainerių, pozavo keliems garsiems fotografamas, pvz. *Herb Ritts*, *Richard Avedon*, *Gilles Bensimon* ir *Mario Testino*.

Modelio karjera
---------------

Gimė 1968 m. liepos 23 d. San Diege (Kalifornija), buvo vidurinis vaikas šeimoje. Tėvas – Kalifornijos nekilnojamo turto vystytojas, motina – šukuosenų stilistė.

Stefanija modelio karjerą pradėjo savo gimtame mieste nuo 16 m. dirbo vietiniams laikraščiams ir universalinėms parduotuvėms. 1983 m. ji buvo finalistė modelių agentūros *Elite Model Management* surengtame modelių konkurse „Look of the Year" (dabar vadina *Elite Model Look*).

9-to dešimtmečio pabaigoje ir 10-to dešimtmečio pradžioje S. Seimur dažnai pasirodydavo žurnalo *Sports Illustrated. Swimsuit Issue* numeriuose, bei žurnalo *Vogue* viršeliuose. Tuo pačiu metu S. Seimur buvo vienas pagrindinių modelių palyginti naujos kompanijos *Victoria's Secret* prekybos paštu kataloguose bei parduotuvių skyriuose.
1991 m. kovą ir 1993 m. vasarį S. Seimur pozavo žurnalui *Playboy*.

1998 m. S. Seimur parašė knygą *Stephanie Seymour’s Beauty Secrets for Dummies* ('Stefanijos Seimur grožio paslaptys žaliems').

1999 m. lapkritį ji buvo pristatyta Amerikos žurnalo *Vogue* Tūkstantmečio viršelyje kaip viena „šiuolaikinių mūzų". 2000 m. S. Seimur buvo JAV žurnalo „FHM" sudarytame sąraše „100 Sexiest Women of 2000" ('100 seksualiausių 2000 metų moterų ') 91-oji.
2006 m. ji pasirodė kompanijos *Gap* reklamos kampanijoje kartu su savo vaikais.

S. Seimur kartu su Klaudija Šifer dalyvavo Italijos batų dizainerio *Salvatore Ferragamo* 2007/2008 m. rudens/žiemos kolekcijos pristatymo kampanijoje. Tada jas Italijoje fotografavo *Mario Testino*. Reklaminėse nuotraukose supermodeliai vaizdavo filmų žvaigždes, saugomas asmnes sargybinių ir persekiojamas paparacių.

### Vaidmenys

Pirmas S. Seimur vaidmuo buvo sprogalų ekspertė *Cynna Stone* kompiuteriniame žaidime *Hell: A Cyberpunk Thriller*. Jos vaidintas personažas buvo vienas iš kelių „gyvų" žaidimo personažų, kai likę personažai ir visa žaidimo aplinka buvo sukurta kompiuterinės grafikos animacija.

2000 m. S. Seimur suvaidino *Helen Frankenthaler* filme „Pollock". 2002 m. ji suvaidino Sarą Lindstrom filme „Crazy" – serialo „Įstatymas ir tvarka. Nusikaltimo motyvai" (*Law & Order: Criminal Intent*) epizodas.

Asmeninis gyvenimas
-------------------

Būdama 16 m. ėmė susitikinėti su Džonu Kasablanka (*John Casablancas*), kompanijos *Elite Model Management* vadovu, kuris tuo metu buvo vedęs modelį *Jeanette Christjansen*. Pora gyveno kartu, kol S. Seimur nutraukė santykius.

1989–1990 m. ji buvo ištekėjusi už gitaristo *Tommy Andrews*. Santuokoje gimė pirmasis jos sūnus *Dylan Thomas Andrews* (g. 1991 m.).

10-tą dešimtmetį ji ėmė bendrauti su *Axl Rose*, pagrindiniu grupės *Guns N' Roses* dainininku. Ji pasirodė dviejuose muzikiniuose *Guns N' Roses* vaizdo klipuose „Don’t Cry" ir „November Rain". Pora išsiskyrė 1993 m. vasarį, kai Rouzas apkaltino Seimur neištikimybe. 1993 m. rugpjūtį Rouzas iškėlė bylą Seimur už jo užpuolimą per 1992 m. Kalėdų vakarėlį, už mentalinį ir emocinį smurtavimą bei už $100 000 vertės papuošalų pasisavinimą. Rouzas teigė, kad jis ir Seimur buvo susižadėję. Atsakydama Seimur apkaltino Rouzą už jos užpuolimą ir paneigė juos buvusius susižadėjusius.

Netrukus po išsiskyrimo su Rouzu Seimur ėmė susitikinėti su milijardieriumi Piteriu Brantu (*Peter Brant*), kuris buvo vedęs ir buvo 5 vaikų tėvas. Brantas yra leidyklų savininkas, nekilnojamo turto vystytojas ir meno kolekcininkas. 1993 m. gruodį ji pagimdė Piterį II (pirmas šios poros sūnus, antras Stefanijos sūnus).
  
1995 m. liepos mėn. Seimur ir Brantas susituokė Paryžiuje. 1997 m. porai gimė antrasis jų sūnus Haris, o 2004 m. – trečiais jų vaikas duktė *Lily Margaret*. 2009 m. kovą, po 14 santuokos metų, Seimur buvo padavusi prašymą skyryboms, bet 2010 m. pora susitaikė.

Nuorodos
--------

1. ↑  „Stephanie Seymour: Model Profile". nymag.com. Nuoroda tikrinta March 18, 2013.
2. ↑  „Stephanie Seymour". People.com. 1994-05-09. Suarchyvuotas originalas 2012-02-05. Nuoroda tikrinta 2012-02-03. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. 1 2 3  „Stephanie Seymour Biography". nymag.com. Nuoroda tikrinta 2008-08-03.
4. ↑  „Beauty Secrets for Dummies". amazon.com. Nuoroda tikrinta 2008-08-03.
5. ↑  „Mother's Day Is for Moms, So Pamper Yourself!". Business Wire. 1999-05-07. Suarchyvuotas originalas 2012-07-08. Nuoroda tikrinta 2008-08-03. `{{cite news}}`: Nežinomas parametras `|dead-url=` ignoruotas (`|url-status=` suggested) (pagalba)
6. ↑  Lee, Helen (11 April 2007). „Vogue's 'World's Next Top Models' cover". SassyBella.com. Suarchyvuotas originalas 2019-04-04. Nuoroda tikrinta 18 April 2011. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
7. ↑  „„FHM" 100 Sexiest Women 2000". freejose.com.
8. ↑  „Common and a Star Studded cast Rock 'Peace Love Gap' In Gap's New Holiday Marketing Campaign". gapinc.com. Suarchyvuotas originalas 2008-08-26. Nuoroda tikrinta 2008-08-03. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
9. ↑  „javno.com". *Javno - Lifestyle*. Suarchyvuotas originalas 2007-09-28. Nuoroda tikrinta July 15, 2007. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
10. ↑  Gross, Michael (2003). *Model: The Ugly Business of Beautiful Women*. HarperCollins. pp. 449, 452, 456. ISBN 0-06-054163-6.
11. ↑  Gross, Michael (2003). *Model: The Ugly Business of Beautiful Women*. HarperCollins. pp. 456–457. ISBN 0-06-054163-6.
12. ↑  „Axl's Christmas Surprise". People. 1993-09-13. Suarchyvuotas originalas 2008-09-15. Nuoroda tikrinta 2008-08-03. `{{cite news}}`: Nežinomas parametras `|dead-url=` ignoruotas (`|url-status=` suggested) (pagalba)
13. ↑  Lacey, Hester (2000-03-12). „The Counter: three worst heavy metal bands". The Independent. Suarchyvuotas originalas 2008-09-15. Nuoroda tikrinta 2008-08-03. `{{cite news}}`: Nežinomas parametras `|dead-url=` ignoruotas (`|url-status=` suggested) (pagalba)
14. ↑  „Stephanie's Secret: Axl's No Rose". People. Nuoroda tikrinta 2008-08-03.
15. ↑  Dumenco, Simon (2007-06-11). „A Celeb-Loving Mag Out of Sync With a Celeb-Loving Culture". adage.com. Nuoroda tikrinta 2008-08-03.
16. ↑  „Stephanie Seymour's 'tough' divorce". lifestyle.sg.msn.com. 2009-05-07. Nuoroda tikrinta 2009-05-08.[neveikianti nuoroda]